rejauldu/bengali-wikipedia huggingface dataset:
রতনলাল ব্রাহ্মণ ছিলেন একজন ভারতীয় রাজনীতিবিদ। তিনি ভারতের কমিউনিস্ট পার্টির (মার্ক্সবাদী) সদস্য হিসেবে পশ্চিমবঙ্গের দার্জিলিং থেকে ভারতের সংসদের নিম্নকক্ষ লোকসভায় নির্বাচিত হন। তিনি এর আগে অবিভক্ত কমিউনিস্ট পার্টির সদস্য হিসাবে পশ্চিমবঙ্গ বিধানসভার সদস্য ছিলেন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:দার্জিলিং জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৮৯-এ মৃত্যু বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:১৯০০-এ জন্ম বিষয়শ্রেণী:পঞ্চম লোকসভার সদস্য
উরুগুয়ে প্রথম অলিম্পিক গেমসে অংশগ্রহণ করে ১৯২৪ সালে এবং তারপর থেকে প্রতিটি গ্রীষ্মকালীন অলিম্পিক গেমসে অংশগ্রহণ করে আসছে শুধুমাত্র ১৯৮০ গেমস ছাড়া, যাতে তারা যুক্তরাষ্ট্রের নেতৃত্বে বয়কট করেছিল। শীতকালীন অলিম্পিক গেমসে ১৯৯৮ সালে অভিষেক হলেও পরে আর কোন শীতকালীন গেমসে অংশগ্রহণ করেনি।  উরুগুয়ের ক্রীড়াবিদগণ ২টি স্বর্ণ সহ মোট ১০টি পদক জিতেছে। প্রথম পদক জিতে ১৯২৪ সালে ফুটবলে।  উরুগুয়ের জাতীয় অলিম্পিক কমিটি ১৯২৩ সালে গঠিত হয় এবং একই বছরে আন্তর্জাতিক অলিম্পিক কমিটির স্বীকৃতি পায়।   পদক তালিকা    গ্রীষ্মকালীন গেমস অনুযায়ী পদক     1  0  0  1   1  0  0  1   0  0  1  1   0  0  0  0   0  1  1  2   0  0  2  2   0  0  1  1   0  0  0  0   0  0  1  1   0  0  0  0   0  0  0  0   0  0  0  0   did not participate   0  0  0  0   0  0  0  0   0  0  0  0   0  0  0  0   0  1  0  1   0  0  0  0   0  0  0  0   0  0  0  0 সর্বমোট  ২  ২  ৬  ১০   ক্রীড়া অনুযায়ী পদক     2  0  0  2   0  1  3  4   0  1  0  1   0  0  2  2   0  0  1  1 সর্বমোট  ২  ২  ৬  ১০   আরও দেখুন   প্যারালিম্পিকে উরুগুয়ে   বহিঃসংযোগ
দ্য কুইন হু ক্রাউন্স (, ) হলো একটি দক্ষিণ কোরীয় পিরিয়ড ড্রামা ভিত্তিক টেলিভিশন ধারাবাহিক। কিম সাং-হোর পরিচালনায় নির্মিত এই ধারাবাহিকটি রচনা করেছেন লি ইয়ং-মি। চা জু-ইয়ং, লি হিউন-উক, লি ই-দাম, লি সি-আ এবং পার্ক জি-ইলের মতো অভিনয়শিল্পীগণ এই ধারাবাহিকে অভিনয় করেছেন।  মূলত কোরীয় ভাষায় নির্মিত এই ধারাবাহিকটি ২০২৫ সালের ৬ই জানুয়ারি তারিখে টিভিংয়ে সম্প্রচার শুরু হয়েছিল, যা প্রতি সপ্তাহের সোমবার এবং মঙ্গলবার স্থানীয় সময় ১৪:০০টায় প্রচারিত হয়েছে; যার সর্বমোট ১২টি পর্ব রয়েছে।  সারাংশ জোসন রাজবংশের শুরুর দিকে মিন ওনগেয়ং (চা জু-ইয়ং), একজন সম্ভ্রান্ত পরিবারের নারী, লি বাং-ওনের (লি হিউন-উক) সাথে বিবাহবন্ধনে আবদ্ধ হন, যিনি জেনারেল লি সোং-গিয়ের (লি সুং-মিন) পঞ্চম পুত্র এবং জোসন রাজবংশের প্রতিষ্ঠাতা। তারা একসাথে রাজনৈতিক জটিলতা মোকাবেলা করে বাং-ওনের সিংহাসনে আরোহণ নিশ্চিত করেন, যিনি পরবর্তীতে রাজা তেজং নামে পরিচিত হন। বাং-ওন রাজা হওয়ার পর, ওনগেয়ং কুইন ওনগেয়ং হিসেবে অভিষিক্ত হন। প্রাথমিকভাবে, তাদের সম্পর্ক মজবুত ছিল এবং উভয়ে সমৃদ্ধ জোসনের স্বপ্ন দেখতেন। তবে, বাং-ওনের ক্ষমতা সুসংহত হওয়ার সাথে সাথে তিনি চে-রেয়ং (লি ই-দাম) এবং ইয়ং-সিলসহ (লি সি-আ) বিভিন্ন উপপত্নী গ্রহণ করতে শুরু করেন, যেখানে ইয়ং-সিল তার সন্তানের গর্ভধারণ করেন। এতে তাদের সম্পর্কের মধ্যে বিশ্বাসঘাতকতা এবং বিচ্ছিন্নতার অনুভূতি সৃষ্টি হয়। রাণীর পরিবার, মিন বংশ, আদালতে উল্লেখযোগ্য প্রভাবশালী ছিল। বাং-ওন, তার কর্তৃত্ব সংহত করতে চেয়ে, মিন পরিবারের ক্ষমতাকে হুমকি হিসেবে দেখেন। এতে রাজনৈতিক চালবাজি এবং শুদ্ধি অভিযান শুরু হয়, যা রাজদম্পতির মধ্যে আরও দূরত্ব সৃষ্টি করে। ওনগেয়ং তার পরিবারের প্রতি আনুগত্য এবং রানির দায়িত্বের মধ্যে দ্বিধায় পড়েন।  আদালতের ষড়যন্ত্র তীব্র হওয়ার সাথে সাথে, ওনগেয়ং তার প্রভাব বজায় রাখতে এবং পরিবারের উত্তরাধিকার রক্ষা করতে চেষ্টা করেন। তিনি রাজনৈতিক জোট এবং কৌশল গ্রহণ করেন রাজাকে প্রতিহত করতে, কিন্তু বাং-ওনের কেন্দ্রীয়করণ প্রচেষ্টার ফলে মিন বংশের ক্ষমতা ধীরে ধীরে হ্রাস পায়। ব্যক্তিগত এবং রাজনৈতিক সংঘাতগুলি রাজা এবং রানির মধ্যে মুখোমুখি সংঘর্ষে পরিণত হয়। ওনগেয়ং বাং-ওনের সিদ্ধান্তগুলোর বিরোধিতা করেন, যা উত্তপ্ত বিতর্কে রূপ নেয় এবং আদালতের অভ্যন্তরে বৃহত্তর ক্ষমতার লড়াইকে প্রতিফলিত করে। তাদের একসময়ের সুরেলা সম্পর্ক অবিশ্বাস এবং ক্ষোভে পরিণত হয়। শেষ পর্বগুলোতে, ওনগেয়ং চূড়ান্ত পরীক্ষার সম্মুখীন হন। বিচ্ছিন্ন এবং পরিবারের ক্ষমতা হ্রাসপ্রাপ্ত অবস্থায়, তিনি তার ভূমিকা এবং জোসন আদালতে তার উত্তরাধিকার নিয়ে চিন্তা করেন। সিরিজটি তার অবদান এবং ত্যাগের উপর মর্মস্পর্শী প্রতিফলনের মাধ্যমে সমাপ্ত হয়, যা তাকে একজন রানি এবং শক্তিশালী পরিবারের সদস্য হিসেবে জটিলতা তুলে ধরে।  অভিনয়শিল্পী কেন্দ্রীয় চরিত্র  চা জু-ইয়ং – রাণী মিন ওনগেয়ং  লি হিউন-উক – লি বাং-ওন   লি ই-দাম – চে-রেয়ং  লি সি-আ – ইয়ং-সিল  পার্শ্ব চরিত্র  পার্ক জি-ইল – মি জে  হান সুং-ওন – মিন মু-জিল  কিম উ-দাম – মিন মু-গু  দোং হিয়ো-হি – মিসেস সং  লি সুং-মিন – লি সোং-গিয়ে  চোই দোক-মুন – হা রিউন  সো হি-জুং – কোর্ট লেডি জোং  জোং উই-সুন – কোর্ট লেডি কিম  সং জে-রিয়ং – অন্ধ ভবিষ্যৎবক্তা  হুয়াং ইয়ং-হি – গিয়ো হা-দেক  মুক্তি দ্য কুইন হু ক্রাউন্সের চিত্রধারণ ২০২৩ সালের অক্টোবর মাসে শুরু হয়ে ২০২৪ সালের জুন মাসে সম্পন্ন হয়েছে। অতঃপর, ২০২৫ সালের ৬ই জানুয়ারি তারিখে টিভিংয়ে এই ধারাবাহিকটি মুক্তি পেয়েছে।  তথ্যসূত্র  বহিঃসংযোগ          বিষয়শ্রেণী:২০২৫-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:২০২৫-এ সমাপ্ত দক্ষিণ কোরীয় টেলিভিশন ধারাবাহিক
শাকিল বদায়ুঁনি (৩ আগস্ট ১৯১৬ - ২০ এপ্রিল ১৯৭০) একজন ভারতীয় উর্দু কবি ও গীতিকার ছিলেন। তিনি টানা তিনবার শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী একমাত্র গীতিকার। তিনি চৌধবিঁ কা চান্দ (১৯৬০)-এর শিরোনাম গান, ঘরানা (১৯৬১)-এর "হুস্‌ন ওয়ালে তেরা" ও বিস সাল বাদ (১৯৬২)-এর "কাহিঁ দীপ জলে" গানের জন্য এই পুরস্কার অর্জন করেন। এছাড়া তিনি মুঘল-ই-আজম (১৯৬০)-এর "প্যায়ার কিয়া তো ডরনা ক্যায়া", মেরে মহবুব (১৯৬৩)-এর "মেরে মহবুব তুঝে মেরি", এবং দো বদন (১৯৬৫)-এর "নসিব মে জিসকে" গানের জন্য আরও তিনটি ফিল্মফেয়ারের মনোনয়ন লাভ করেন  প্রারম্ভিক জীবন শাকিল বদায়ুঁনি ১৯১৬ সালের ৩রা আগস্ট তদানীন্তন ব্রিটিশ ভারতের আগ্রা ও অবধের যুক্তপ্রদেশের (বর্তমান উত্তরপ্রদেশ, ভারত) বদায়ুঁতে জন্মগ্রহণ করেন। তার পিতা মোহাম্মদ জামাল আহমেদ সোখতা কাদিরী বাড়িতে তার জন্য আরবি, উর্দু, ফার্সি ও হিন্দি শিখার ব্যবস্থা করেন, যাতে তিনি সফল কর্মজীবন শুরু করতে পারেন। কবিতার প্রতি তার আগ্রহ অন্যান্য শায়রদের মত উত্তরাধিকারসূত্রে প্রাপ্ত ছিল না। তবে তার দূর সম্পর্কের এক আত্মীয় জিয়া-উল-কাদিরী বদায়ুঁনি ধর্মীয় শায়র ছিলেন। শাকিল তার দ্বারা প্রভাবিত হন এবং সমকালীন পরিবেশ তাকে কবিতার প্রতি আকৃষ্ট করে।  ১৯৩৬ সালে আলিগড় মুসলিম বিশ্ববিদ্যালয়ে ভর্তির পর থেকে তিনি আন্তঃকলেজ, আন্তঃবিশ্ববিদ্যালয় মুশায়রায় অংশগ্রহণ শুরু করেন এবং একাধিক পুরস্কার অর্জন করেন। ১৯৪০ সালে তিনি তার দূর সম্পর্কের আত্মীয় সালমাকে বিয়ে করেন। বিএ ডিগ্রি অর্জন করার পর তিনি দিল্লিতে সাপ্লাই অফিসার হিসেবে যোগদান করেন, কিন্তু মুশায়রায় অংশগ্রহণ চালিয়ে যান ও দেশব্যাপী খ্যাতি অর্জন করেন। সে সময়ে শায়রগণ সমাজের নিম্নশ্রেণী, তাদের শৃঙ্খলমুক্তি ও সমাজের উন্নয়ন নিয়ে লিখতেন, কিন্তু শাকিল প্রণয়মূলক কবিতা লিখতেন।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ১৯৬১ ৮ম ফিল্মফেয়ার পুরস্কার "চৌধবিঁ কা চান্দ" চৌধবিঁ কা চান্দ   "প্যায়ার কিয়া তো ডরনা ক্যায়া" মুঘল-ই-আজম   ১৯৬২ ৯ম ফিল্মফেয়ার পুরস্কার "হুস্‌ন ওয়ালে তেরা" ঘরানা   ১৯৬৩ ১০ম ফিল্মফেয়ার পুরস্কার "কাহিঁ দীপ জলে" বিস সাল বাদ   ১৯৬৪ ১১তম ফিল্মফেয়ার পুরস্কার "মেরে মহবুব তুঝে মেরি" মেরে মহবুব   ১৯৬৬ ১৪তম ফিল্মফেয়ার পুরস্কার "নসিব মেঁ জিসকে" দো বদন    তথ্যসূত্র  বহিঃসংযোগ    বিষয়শ্রেণী:১৯১৬-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২০শ শতাব্দীর ভারতীয় লেখক বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তরপ্রদেশের কবি বিষয়শ্রেণী:ভারতীয় গীতিকার বিষয়শ্রেণী:ভারতীয় পুরুষ কবি বিষয়শ্রেণী:ভারতের উর্দু ভাষার কবি বিষয়শ্রেণী:শ্রেষ্ঠ গীতিকার বিভাগে ফিল্মফেয়ার পুরস্কার বিজয়ী
তিস্তা নিম্ন বাঁধ – চতুর্থ জলবিদ্যুৎ কেন্দ্রhttp://www.nhpcindia.com/project.htm?CatId=1 তিস্তা নদীতে নির্মিত একটি নদীর-চলমান-প্রবাহ জলবিদ্যুৎ কেন্দ্র। এটি পশ্চিমবঙ্গের কালিম্পং জেলায় তিস্তা নদী কালিঝোড়া নদীর সঙ্গমের প্রায় ৩৫০ মিটার উজানে এবং তিস্তা বাজার গ্রামের নিকটবর্তী তিস্তা সেতুর ১৮.৩ কিলোমিটার ভাটিতে অবস্থিত। প্রকল্পটিতে ৪৫ মিটার উঁচু বাঁধের সমন্বয়ে ৪৫  মিটার দৈর্ঘ্যের ৪ টি পেনস্টক এবং ৭ মিটার ব্যাসের সমন্বিত। ৪০ মেগাওয়াট ক্ষমতার ৪ টি ইউনিটের মিলিত বিদ্যুৎ উৎপাদন ক্ষমতা ১৬০ মেগাওয়াট। ইনস্টল ক্ষমতা'সহ পৃষ্ঠতলের বিদ্যুৎ ঘরটি ২৫.০৫ মিটার নেট রেটেড হেডের অধীনে পরিচালিত  হয় এবং ৯০% মেশিনের প্রাপ্যতা'সহ ৯০% নির্ভরযোগ্য বছরে ৭২০ মিলিয়ন ইউনিট বিদ্যুৎ উৎপাদনের করার জন্য নকাশা করা হয় বিদ্যুৎ কেন্দ্রটি। ইউনিট ১, ২, ৩ এবং ৪ যথাক্রমে ২০১৬ সালের ফেব্রুয়ারি, মার্চ, জুলাই এবং আগস্ট মাসে চালু করা হয়। পশ্চিমবঙ্গ রাজ্য এই বিদ্যুৎ কেন্দ্রের একমাত্র উপকারভোগী। প্রকল্পটি নির্মাণের সাথে সাথে অঞ্চলটি অবকাঠামো, শিক্ষা, চিকিৎসা সুবিধা এবং কর্মসংস্থানের উন্নয়নের মাধ্যমে উপকৃত হবে।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের জলবিদ্যুৎ কেন্দ্র বিষয়শ্রেণী:২০১৬-এ পশ্চিমবঙ্গে প্রতিষ্ঠিত
মোস্তফা মোহসীন মন্টু (২ ফেব্রুয়ারী ১৯৪৫ - ১৫ জুন ২০২৫) একজন বাংলাদেশি রাজনীতিবিদ ও সাবেক সংসদ সদস্য ছিলেন। তিনি  গণফোরামের সভাপতি ও সাধারণ সম্পাদক হিসেবে দায়িত্ব পালন করেছেন।  প্রারম্ভিক জীবন মোস্তফা মোহসীন মন্টু ১৯৪৫ সালের ২ ফেব্রুয়ারি ঢাকায় জন্মগ্রহণ করেন। তার পিতার নাম মীর জাহান ও মাতার নাম রাহেলা খাতুন।  রাজনৈতিক জীবন মোস্তফা মোহসীন মন্টু ছাত্রজীবন থেকে আওয়ামী লীগের রাজনীতিতে যুক্ত ছিলেন। পরবর্তীতে তিনি যুবলীগের চেয়ারম্যান নির্বাচিত হন। তিনি ঢাকা জেলা আওয়ামী লীগের সাধারণ সম্পাদক হিসেবেও দায়িত্ব পালন করেন। ১৯৯২ সালে তিনি আওয়ামী লীগ থেকে বহিস্কৃত হন এবং কামাল হোসেনের নেতৃত্বাধীন গণফোরামে যোগ দেন। ২০০৯ সালে তিনি গণফোরামের সাধারণ সম্পাদক নির্বাচিত হন।  ১৯৮৬ সালে তৃতীয় জাতীয় সংসদ নির্বাচনে মন্টু আওয়ামী লীগের প্রার্থী হিসেবে ঢাকা-৩ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি আওয়ামী লীগের প্রার্থী হিসেবে ঢাকা-৩ আসনে নির্বাচন করে ৬৬,২২০ ভোট পেয়ে বিএনপির প্রার্থী আমানউল্লাহ আমানের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি ঢাকা-২ ও ঢাকা-৩ আসন থেকে গণফোরামের প্রার্থী হিসেবে ‘উদীয়মান সূর্য’ প্রতীকে এবং ঢাকা-৭ আসন থেকে জাতীয় ঐক্যফ্রন্টের প্রার্থী হিসেবে ‘ধানের শীষ’ প্রতীকে নির্বাচন করে পরাজিত হন।  তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:২০২৫-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:গণফোরামের রাজনীতিবিদ বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:ঢাকা জেলার রাজনীতিবিদ
সমকামিনী, সমকামী, উভকামী, এবং হিজড়া (এলজিবিটি) অধিকারের ক্ষেত্রে ইসরায়েল পৃথিবীর মধ্যে অন্যতম সেরা। ১৯৮৮ সালে দেশটিতে সমকামিতা আইনগতভাবে বৈধতা পায় তবে ১৯৬৩ সালে উচ্চবিচারালয় সিদ্ধান্ত নেয় যে সডোমী আইন আর কার্যকরী থাকবেনা।:de:Homosexualität in Israel ১৯৯৪ সালে সমকামী যুগলদের বিয়ে ছাড়াই একত্রবাসের অনুমতি দেয় ইসরায়েল এবং এশিয়ার মধ্যে এ ধরনের পদক্ষেপের ক্ষেত্রে ইসরায়েলই প্রথম। যদিও সম-লিঙ্গের মানুষের মধ্যে বিয়ের অনুমতি আসে ১২ বছর পর অর্থাৎ ২০০৬ সালে কিন্তু তারপরেও ঐ বিয়ের কার্যক্রম ইসরায়েলের মাটিতে করা যাবেনা বলে হুঁশিয়ারি দেয় ধর্মবাদীরা, এশিয়াতে ইসরায়েল প্রথম দেশ হিসেবে আত্মপ্রকাশ করে সমকামী বিবাহের বৈধতা দেওয়ার ক্ষেত্রে। ১৯৯২ সালে সমকামী ব্যক্তিবর্গদেরকে সামাজিক নিরাপত্তা দিয়ে আইন পাশ করা হয়। ২০০৮ সালে সম-লিঙ্গের যুগলদের সন্তান দত্তক নেওয়ার অনুমতি দেয় উচ্চবিচারালয়, এর আগেও সমকামীযুগলরা সন্তান দত্তক নিতে পারত যদিও কোনো আইনগত বৈধতা ছিলোনা আবার কোনো বাঁধাও ছিলোনা। ইসরায়েলী সামরিক বাহিনীতে সমকামীদের যোগদানের অনুমতি আছে (১৯৯৩ সাল থেকে)।  ইসরায়েলের সমাজের অধিকাংশ মানুষ যৌনতার ব্যাপারে খুবই উদার এবং তারা সম-লিঙ্গের মানুষের মধ্যে বিয়ে সমর্থন করে, যদিও সমাজে অনেক উগ্রধর্মবাদী লোকও আছে। তেল আবিব শহরকে বিশ্বের অধিকাংশ গণমাধ্যম পৃথিবীর অন্যতম সমকামীবান্ধব শহর হিসেবে আখ্যা দেয়,"The world's most gay-friendly places". Calgary Herald. 29 June 2011. শহরটি সমকামীদের জন্যে সমুদ্র-সৈকত, নৈশক্লাব এবং প্রকাশ্য নগ্নতার জন্যে বিখ্যাত, যুক্ত্ররাষ্ট্রের 'আউট' ম্যাগাজিন তেল আবিবকে এশিয়ার সমকামী-রাজধানী সবসময়ই বলে থাকে।James Kirchick. "Was Arafat Gay?". Out. http://www.out.com/entertainment/2007/07/29/was-arafat-gay ২০১১ সালে বিভিন্ন দেশের সমকামী পর্যটকরা ইসরায়েল ভ্রমণ করে ইসরায়েলকে সর্বোৎকৃষ্ট সমকামীবান্ধব রাষ্ট্র বলেন, ২০০৯ সালে ফিলিস্তিনি মুসলিম জঙ্গীরা তেল আবিবের সমকামী নৈশক্লাবে হামলা চালায়, ঘটনাটির সমালোচনা করেছিলেন প্রধানমন্ত্রী বেঞ্জামিন নেতানিয়াহু এবং রাষ্ট্রপতি শিমন পেরেজ। ২০১৪ সালে তেল আবিব শহরে দ্বিতীয় বিশ্বযুদ্ধের সময় জার্মানীতে নাৎসী বাহিনীর হাতে নিহত সমকামীদের স্মরণে একটি স্মৃতিস্তম্ভ বানানো হয়।   তথ্যসূত্র   বিষয়শ্রেণী:সমকামিতা বিষয়শ্রেণী:এলজিবিটিকিউ অধিকার
থাম্ব|এ. এইচ. এস. আতাউল করিম (১৯৮৮) এএইচএস আতাউল করিম (১৯৩২ - মৃত্যু ২৮ জুলাই ২০১০) ছিলেন একজন বাংলাদেশী কূটনীতিক, পররাষ্ট্র সচিব, এবং মার্কিন যুক্তরাষ্ট্রে বাংলাদেশের সাবেক রাষ্ট্রদূত। তিনি জাতিসংঘে বাংলাদেশের সাবেক স্থায়ী প্রতিনিধি।   কর্মজীবন  করিম ২৮ মার্চ থেকে ৩০ মার্চ ১৯৮৩ পর্যন্ত দক্ষিণ এশীয় আঞ্চলিক সহযোগিতা দেশগুলির পররাষ্ট্র সচিবদের বৈঠকের সভাপতিত্ব করেন।  ১৯৮৬ সালে, করিম জেনেভায় জাতিসংঘে বাংলাদেশের স্থায়ী প্রতিনিধি হিসেবে দায়িত্ব পালন করেন।  ১৬ আগস্ট ১৯৮৮ তারিখে করিম জাতিসংঘে বাংলাদেশের স্থায়ী প্রতিনিধি নিযুক্ত হন।  ১৯৯১ সালে, করিম কম্বোডিয়ায় জাতিসংঘের মিশনের প্রধান, কম্বোডিয়ায় জাতিসংঘের অগ্রিম মিশন (UNAMIC), এবং প্রধান যোগাযোগ কর্মকর্তা নিযুক্ত হন। এর আগে তিনি যুক্তরাষ্ট্রে বাংলাদেশের রাষ্ট্রদূত হিসেবে কর্মরত ছিলেন।   মৃত্যু  করিম ২৯ জুলাই ২০১০ তারিখে জাপান-বাংলাদেশ ফ্রেন্ডশিপ হাসপাতালে, ঢাকা, বাংলাদেশের ফুসফুসের ক্যান্সারে মারা যান।   তথ্যসূত্র   বিষয়শ্রেণী:জাতিসংঘে নিযুক্ত বাংলাদেশের স্থায়ী প্রতিনিধি বিষয়শ্রেণী:বাংলাদেশে ক্যান্সারে মৃত্যু বিষয়শ্রেণী:বাংলাদেশের পররাষ্ট্র সচিব বিষয়শ্রেণী:যুক্তরাষ্ট্রে বাংলাদেশের রাষ্ট্রদূত বিষয়শ্রেণী:বাংলাদেশী কূটনীতিবিদ বিষয়শ্রেণী:১৯৩০-এর দশকে জন্ম বিষয়শ্রেণী:২০১০-এ মৃত্যু বিষয়শ্রেণী:জন্মের বছর অনুপস্থিত
কাজরারে হলো একটি বলিউড চলচ্চিত্র যেটি ২০১০ সালের ১৫ অক্টোবর মুক্তি পায়।চলচ্চিত্রটি পরিচালনা করেন পূজা ভাট। এটিই প্রথম বলিউড চলচ্চিত্র যেটির দৃশ্যায়ন পেত্রা তে করা হয়, যেই স্থানটিকে অনেকে অষ্টম আশ্চর্য বলে থাকেন।   চরিত্র সমূহ   রাজিব হিসেবে হিমেশ রেশমিয়া  নার্গিস হিসেবে সারা লরেন  জোহরা বানু হিসেবে আমরিতা সিংহ  সাদিক হিসেবে গৌরভ চানানা  তারিক আনোয়ার হিসেবে জাবেদ শেখ  এলবাম  ৩০মে ২০১০ সালে কাজরারে চলচ্চিত্রের গানসমূহের সংকলন প্রকাশ পায়, যাতে ৭টি গান ছিল। গানগুলির কথা লিখেছেন সমীর ও গানগুলি গেয়েছেন হিমেশ রেশমিয়া।   সঙ্গীত তালিকা    তথ্যসূত্র   বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতে পতিতাবৃত্তি সম্পর্কে চলচ্চিত্র বিষয়শ্রেণী:হিমেশ রেশামিয়া সুরারোপিত চলচ্চিত্র বিষয়শ্রেণী:লাহোরের পটভূমিতে চলচ্চিত্র বিষয়শ্রেণী:লাহোরে ধারণকৃত চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:জর্ডানে ধারণকৃত চলচ্চিত্র বিষয়শ্রেণী:পাকিস্তানের পটভূমিতে চলচ্চিত্র বিষয়শ্রেণী:দুবাইয়ে ধারণকৃত চলচ্চিত্র বিষয়শ্রেণী:মরক্কোতে ধারণকৃত চলচ্চিত্র বিষয়শ্রেণী:পাকিস্তানে ধারণকৃত চলচ্চিত্র
রেলওয়েজ মহিলা ফুটবল দল হল ফুটবল বিভাগ যা ভারতীয় রেলওয়ের ঘরোয়া প্রতিযোগিতায় প্রতিনিধিত্ব করে, বিশেষ করে সিনিয়র মহিলা জাতীয় ফুটবল চ্যাম্পিয়নশিপ। তারা চারবার এর ফাইনালে উপস্থিত হয়েছে, এবং একবার ট্রফি জিতেছে। তারা ২০১৫-১৬ সংস্করণে তাদের প্রথম চ্যাম্পিয়নশিপ শিরোপা জিতেছিল, পেনাল্টি শুটআউটে বর্তমান চ্যাম্পিয়ন মণিপুরকে পরাজিত করে।  সাফল্য  সিনিয়র মহিলা জাতীয় ফুটবল চ্যাম্পিয়নশিপ  বিজয়ী (১): ২০১৫–১৬  রানার্স-আপ (৩): ২০১৬–১৭, ২০১৯–২০, ২০২১–২২   আরও দেখুন  রেলওয়ে ফুটবল দল   তথ্যসূত্র   বিষয়শ্রেণী:ভারতীয় রেলের ক্রীড়া বিষয়শ্রেণী:ভারতের রেলওয়ের ফুটবল ক্লাব বিষয়শ্রেণী:ভারতের নারী ফুটবল দল
উল্লেখযোগ্য বাংলা ব্যান্ডদলগুলোর তালিকা।   ভারতীয়   দোহার  মহীনের ঘোড়াগুলি  ভূমি  ক্যাকটাস  শহর  ফ্রেন্ডস  কায়া  একলব্য (ব্যান্ড)  কলকাতা ব্লুস  নিওন  পরশপাথর  ফসিলস  ক্রসউইন্ডস  কালপুরুষ  উজান  চন্দ্রবিন্দু   বাংলাদেশী  উচ্চারণ বাংলাদেশের প্রথম ব্যান্ড  আর্টসেল  ওয়ারফেজ  শিরোনামহীন  এল.আর.বি.  মাইল্‌স্‌  নগর বাউল  হাইওয়ে  সোল্‌স  অ্যাশেস বাংলাদেশ  অর্থহীন  অংশ  অবসকিউর  অড সিগনেচার  ক্রিপটিক ফেইট  নেমেসিস (বাংলাদেশী ব্যান্ড)  আরবোভাইরাস (ব্যান্ড) আভাস  শূন্য (ব্যান্ড)  মেকানিক্স  লালন ব্যান্ড  দলছুট  জলের গান   বাংলা  রেনেসা  প্রমিথিউস  ফিডব্যাক  উইনিং  পেন্টাগন  বাংলাদেশ  আর্ক  ভাইকিংস  কনক্লিউশন  চাইম  ব্ল্যাক  চিরকুট  মেঘদল  কৃষ্ণপক্ষ  মাকসুদ ও ঢাকা  মুক্তাঞ্চল   শহরতলী  রকস্ট্রাটা  ভাইব  এডভার্ব  মনোসরণি  বে অফ বেঙ্গল  এনকোর  সহজিয়া  অবলিগ  রিকল  সাবকনসাস  আফটারম্যাথ  সোনার বাংলা সার্কাস দ্যা ট্র্যাপ ওল্ড স্কুল বাংলা ব্যান্ড সম্পর্কে বিস্তারিত তথ্য, ইতিহাস ও আর্কাইভ রাখা আছে Bangla.Band ওয়েবসাইটে।  বিষয়শ্রেণী:বাংলা সঙ্গীত বিষয়শ্রেণী:সঙ্গীত দল
নওয়াব ফয়জুন্নেছা সরকারি কলেজ বাংলাদেশের কুমিল্লা জেলার লাকসাম উপজেলার একটি সরকারি কলেজ। এই কলেজটি ফয়জুন্নেছা কলেজ নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।নানা সমস্যায় জর্জরিত নওয়াব ফয়জুন্নেছা সরকারি কলেজ দৈনিক নয়াদিগন্ত  ভর্তির যোগ্যতা  উচ্চ মাধ্যমিক কোর্সে ভর্তির আবেদনের ক্ষেত্রে মাধ্যমিক স্কুল সার্টিফিকেট বা সমমানের পরীক্ষায়   বিজ্ঞান বিভাগে ন্যূনতম জিপিএ ৪.৫০  মানবিক বিভাগে ন্যূনতম জিপিএ ৩.০০  ব্যবসায় শিক্ষা বিভাগে ন্যূনতম জিপিএ ৩.০০  থাকতে হয়।  ল্যাবসমূহ  কলেজটিতে শিক্ষার্থীদের বিভিন্ন বিষয়ে ব্যবহারিক শিক্ষা প্রদানের যতেষ্ট ল্যাব রয়েছে।  কম্পিউটার ল্যাব  টাইপ ল্যাব  সাইন্স ল্যব  অনুষদ সমূহ উচ্চ মাধ্যমিক   মানবিক বিভাগ   ব্যবসায় শিক্ষা,   বিজ্ঞান বিভাগ,  স্নাতক   বি.এ  বি.এস.এস বি.এস.সি  বি.বি.এস  স্নাতক (সম্মান)   অর্থনীতি  ইংরেজি রাষ্ট্রবিজ্ঞান প্রাণিবিদ্যা গণিত হিসাববিজ্ঞান ব্যবস্থাপনা   গ্রন্থাগার শিক্ষার্থীদের জ্ঞানার্জনের চাহিদা পূরণের জন্য আছে সমৃদ্ধ লাইব্রেরী।  সুযোগ সুবিধা   ডিজিটাল কন্টেন্ট নির্ভর পাঠদানের লক্ষ্যে চালু করা হয়েছে মাল্টিমিডিয়া ক্লাশরুম। আরও দেখুন  সরকারি কলেজ  বেসরকারি কলেজ  জাতীয় বিশ্ববিদ্যালয়  তথ্যসূত্র  বহিঃসংযোগ  বিষয়শ্রেণী:কুমিল্লা জেলায় জাতীয় বিশ্ববিদ্যালয় অধিভুক্ত কলেজ বিষয়শ্রেণী:বাংলাদেশের মহাবিদ্যালয় বিষয়শ্রেণী:বাংলার নবজাগরণের সঙ্গে যুক্ত শিক্ষাপ্রতিষ্ঠান বিষয়শ্রেণী:১৯৪৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কুমিল্লা জেলার মহাবিদ্যালয় বিষয়শ্রেণী:বাংলাদেশের শিক্ষাব্যবস্থা বিষয়শ্রেণী:১৯৪৩-এ ব্রিটিশ ভারতে প্রতিষ্ঠিত
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করবে। এটি সামারস্ল্যাম কালানুক্রমিকের অধীনে প্রচারিত সপ্তত্রিংশ অনুষ্ঠান।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র এবং স্ম্যাকডাউনে প্রদর্শন করা হচ্ছে।   তথ্যসূত্র    বহিঃসংযোগ    বিষয়শ্রেণী:সামারস্ল্যাম
মেঘনা উপজেলা বাংলাদেশের একটি উপজেলা। এটি কুমিল্লা জেলার অন্তর্ভুক্ত একটি এলাকা ও সরকারের প্রশাসনিক অঞ্চল। সাধারণত পাকিস্তান আমলের থানা কে উপজেলায় উন্নীত করা হয়েছে। মেঘনা উপজেলা একটি নবগঠিত প্রশাসনিক অঞ্চল। অর্থাৎ পার্শ্ববর্তী উপজেলাসমূহের অংশ নিয়ে এই উপজেলা গঠন করা হয় ১৯৯৮ খ্রিষ্টাব্দে। উপজেলা নির্বাহী অফিসার এই উপজেলার প্রধান সরকারি কর্মকর্তা। ২০১১ খ্রিষ্টাব্দের ২৩মে জুন প্রথম মেঘনা উপজেলায় ইউনিয়ন পরিষদ নির্বাচনের মাধ্যমে স্থানীয় সরকার গঠিত হয়।    অবস্থান ও আয়তন  মেঘনা উপজেলার আয়তন ৯৯.৫৮ বর্গ কিলোমিটার। এটি আয়তনের দিক থেকে কুমিল্লা জেলার সবচেয়ে ছোট উপজেলা।https://web.archive.org/web/20151208044832/http://www.bbs.gov.bd/WebTestApplication/userfiles/Image/National%20Reports/Union%20Statistics.pdf এটি মেঘনা নদীর তীরে অবস্থিত। এ উপজেলার উত্তরে মেঘনা নদী ও নারায়ণগঞ্জ জেলার আড়াইহাজার উপজেলা, দক্ষিণে দাউদকান্দি উপজেলা ও মুন্সীগঞ্জ জেলার গজারিয়া উপজেলা, পূর্বে হোমনা উপজেলা ও তিতাস উপজেলা, পশ্চিমে মেঘনা নদী, নারায়ণগঞ্জ জেলার সোনারগাঁও উপজেলা ও মুন্সীগঞ্জ জেলার গজারিয়া উপজেলা।   প্রশাসনিক এলাকা  মেঘনা উপজেলায় সবকয়টি এলাকা গ্রাম এবং এটি সম্পূর্ণ চরাঞ্চল। এ উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মেঘনা থানার আওতাধীন।  ইউনিয়নসমূহ:  ১নং চন্দনপুর  ২নং চালিভাঙ্গা  ৩নং রাধানগর  ৪নং মানিকারচর  ৫নং বড়কান্দা  ৬নং গোবিন্দপুর  ৭নং লুটেরচর  ৮নং ভাওরখোলা   ইতিহাস   ১৯৯৮ সালের জুলাই মাসের ১৬ তারিখ মেঘনার বাস্তবায়ন হয়েছিল। হোমনার ৪ টি ইউনিয়ন এবং দাউদকান্দির ৩ টি ইউনিয়ন নিয়ে গঠিত হয়েছিল মেঘনা। এখন মোট ৮ টি ইউনিয়নসহ ৮৭ হাজারেরও বেশি ভোটার।   জনসংখ্যার উপাত্ত    শিক্ষা  শিক্ষার হার, শিক্ষা প্রতিষ্ঠান গড় হার ৩৩.৩৪%; পুরুষ ৩৮.০৪%, মহিলা ২৯.৯২%।  কলেজ ২টি   সরকারি মানিকারচর কলেজ  মুজাফফর আলী স্কুল এন্ড কলেজ   মাধ্যমিক বিদ্যালয় ৯টি   লুটেরচর মফিজুল ইসলাম উচ্চ বিদ্যালয়(১৯৮৯)  দৌলত হোসেন সরকারি উচ্চ বিদ্যালয় (১৯৩৮)  মানিকারচর এল. এল. মডেল উচ্চ বিদ্যালয় (১৯৪৬)  সোনারচর উচ্চ বিদ্যালয় (১৯৬৯)  মুজাফফর আলী উচ্চ বিদ্যালয় (১৯৬৭)  চন্দনপুর মনির আহমদ উচ্চ বিদ্যালয় (১৯৭১)  মানিকারচর শাহেরা লতিফ মেমোরিয়াল বালিকা উচ্চ বিদ্যালয়  শেখেরগাঁও আব্দুল অদুদ মুন্সি উচ্চ বিদ্যালয়  মেঘনা উপজেলা আদর্শ উচ্চ বিদ্যালয়  প্রাথমিক বিদ্যালয় ৫১টি   অর্থনীতি  এটি একটি কৃষিপ্রধান এলাকা। মানুষের প্রধান জীবিকার সূত্র কৃষি এবং মৎস। প্রবাসী বাংলাদেশী হিসাবে কাজ করছে অনেকেই।   বিশিষ্ট ব্যক্তিত্ব   আজিজুল হাকিম – অভিনেতা।  আপেল মাহমুদ – গীতিকার ও সুরকার।  শামসুজ্জামান – বীর উত্তম খেতাব প্রাপ্ত শহীদ বীর মুক্তিযোদ্ধা।  আলম আরা মিনু – সংগীত শিল্পী।   বিবিধ  এলাকা: ৯৮.৪৭ বর্গ কিলোমিটার জনসংখ্যা: ১ লক্ষ (আনুমানিক) জনঘনত্ব: ৯৮৫ জন প্রতি বর্গ কিলোমিটারইউনিয়ন  সংখ্যা: ৮টি মৌজা: ৪১টি সরকারি হাসপাতাল: ১টি, চিকিৎসা ক্লিনিক: ৪টি। হাটবাজার; ১৭টি। ডাকঘর: ৫টি। পোস্টকোড:৩৫১৫। মেঘনা উপজেলা   জনপ্রতিনিধি  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৫০ কুমিল্লা-২হোমনা উপজেলা ও মেঘনা উপজেলাআবদুল মজিদস্বতন্ত্র   তথ্যসূত্র    আরও দেখুন    বহিঃসংযোগ     বিষয়শ্রেণী:কুমিল্লা জেলার উপজেলা বিষয়শ্রেণী:মেঘনা উপজেলা
ডক্টর আহমেদ শামহিদ ফেব্রুয়ারী ২০১২ থেকে নভেম্বর ২০১২ পর্যন্ত মালদ্বীপের পরিবহন ও যোগাযোগ মন্ত্রী ছিলেন।  তিনি জুমহুরি পার্টির (জেপি) একজন সদস্য এবং জেপি নেতা কাসিম ইব্রাহিমের মালিকানাধীন ভিলা শিপিং অ্যান্ড ট্রেডে একজন পরিচালক হিসেবে কাজ করেছেন। তিনি মালদ্বীপ ট্যুরিজম ডেভেলপমেন্ট কর্পোরেশন বোর্ডের (এমটিডিসি) একজন পরিচালকও ছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মালদ্বীপের মন্ত্রী
আরমেনবেরগা (চলনকাল: ৬ষ্ঠ/৭ম শতক খ্রিষ্টাব্দ) ছিলেন একজন ভিসিগথ রাজকুমারী এবং স্পেনের রাজা উইটারিক-এর কন্যা।  ৬০৬ খ্রিষ্টাব্দে তিনি বার্গেন্ডি-এর ফ্রাঙ্কিশ রাজা থিউদেরিক II-এর সঙ্গে বিবাহবন্ধনে আবদ্ধ হন।Bouyer, Christian Bouyer, Dictionnaire des Reines de France, Librairie Académique Perrin, 1992 (), p. 73 এই বিবাহের কিছুদিন পরেই 	থিউদেরিক তাঁকে পরিত্যাগ করেন। ধারণা করা হয় যে, তাঁর দাদী বার্নহিল্ড-এর প্ররোচনায় এই সিদ্ধান্ত নেওয়া হয়েছিল, যিনি সম্ভবত আরমেনবেরগা-কে তাঁর রাজনৈতিক ক্ষমতার জন্য হুমকি হিসেবে বিবেচনা করেছিলেন।  বার্নহিল্ড, রাজ্য এবং তাঁর নাতি থিউদেরিকের ওপর ব্যাপক প্রভাব বিস্তার করতেন, তাঁর বিরুদ্ধে এমনকি কিছু ইতিহাসবিদ যেমন এ্যমোইন অভিযোগ করেন যে, তিনি থিউদেরিক-কে আরমেনবেরগা থেকে দূরে রাখতে জাদুবিদ্যার আশ্রয় নিয়েছিলেন। কিছু ইতিহাস অনুযায়ী, থিউদেরিক যখন আরমেনবেরগা-কে স্পেনে ফিরিয়ে দেন, তখন তাঁর যৌতুক ফেরত দেননি।  তাঁর শেষ পরিণতি নিশ্চিতভাবে জানা যায় না। তবে তাঁর পিতা উইটারিক এই অপমানের প্রতিশোধ নিতে একটি সামরিক জোট গঠনের চেষ্টা করেন, যদিও তিনি তাতে ব্যর্থ হন।  তথ্যসূত্র  বিষয়শ্রেণী:স্প্যানিশ ইতিহাস বিষয়শ্রেণী:স্প্যানিশ রাজতন্ত্র বিষয়শ্রেণী:স্পেন
এটি ভারত সরকারের বিভিন্ন ক্ষেত্রের বর্তমান পদাধিকারীদের একটি তালিকা।  সাংবিধানিক পদ  কার্যালয়  নাম প্রতিকৃতি থেকে  রাষ্ট্রপতি দ্রৌপদী মুর্মু 100px ২৫ জুলাই ২০২২ উপরাষ্ট্রপতি এবং পদাধিকারবলে রাজ্যসভার চেয়ারপার্সন  ভেঙ্কাইয়া নাইডু  100px  ১১ আগস্ট ২০১৭ প্রধানমন্ত্রী  নরেন্দ্র মোদী 100px  ২৬ মে ২০১৪ প্রধান বিচারপতি  এন. ভি. রামানা100 px|center|frameless ২৪ এপ্রিল ২০২১লোকসভার অধ্যক্ষ  ওম বিড়লা 100px  ১৯ জুন ২০১৯প্রধান নির্বাচন কমিশনার  রাজীব কুমার 100px ১৫ মে ২০২২মহা হিসাব নিরীক্ষক ও নিয়ন্ত্রকগিরিশচন্দ্র মুর্মু100px৮ আগস্ট ২০২০কেন্দ্রীয় পাবলিক সার্ভিস কমিশনের চেয়ারপার্সনড. মনোজ সোনি৫ এপ্রিল ২০২২অ্যাটর্নি জেনারেলকে. কে. বেণুগোপাল100px৩০ জুন ২০১৭  মন্ত্রিসভা  কার্যালয়  নাম প্রতিকৃতি  থেকে  স্বরাষ্ট্রমন্ত্রী  অমিত শাহ  100px  ৩০ মে ২০১৯  অর্থমন্ত্রী নির্মলা সীতারামন  100px  ৩০ মে ২০১৯ প্রতিরক্ষামন্ত্রী  রাজনাথ সিং  100px  ৩০ মে ২০১৯ বিদেশমন্ত্রী  সুব্রহ্মণ্যম জয়শঙ্কর  100px ৩০ মে ২০১৯ কৃষি ও কৃষক কল্যাণমন্ত্রী  নরেন্দ্র সিং তোমর   100px  ৩০ মে ২০১৯  শিক্ষামন্ত্রী  ধর্মেন্দ্র প্রধান  100px  ৭ জুলাই ২০২১  রেলমন্ত্রী আশ্বিনী বৈষ্ণব  100px  ৭ জুলাই ২০২১  আইন ও বিচারমন্ত্রী  কিরেণ রিজিজু  100px  ৭ জুলাই ২০২১  তথ্য ও সম্প্রচারমন্ত্রী  অনুরাগ সিং ঠাকুর  100px  ৭ জুলাই ২০২১    তথ্যসূত্র   বিষয়শ্রেণী:ভারত সরকার বিষয়শ্রেণী:ভারতীয় সরকারি কর্মকর্তা